b"\n_START_ARTICLE_\nExtinci\xc3\xb3 del Cretaci-Paleogen\n_START_SECTION_\nSupernova\n_START_PARAGRAPH_\nUna altra causa que s'ha proposat per a l'extinci\xc3\xb3 del Cretaci \xc3\xa9s un esclat de radiaci\xc3\xb3 c\xc3\xb2smica de proced\xc3\xa8ncia d'una supernova relativament propera. El nivell an\xc3\xb2mal d'iridi al l\xc3\xadmit K-Pg donaria suport a aquesta hip\xc3\xb2tesi. La contaminaci\xc3\xb3 radioactiva causada per una supernova hauria de contenir l'is\xc3\xb2top de plutoni Pu-244, l'is\xc3\xb2top de plutoni amb la semivida m\xc3\xa9s llarga (81 milions d'anys), que no es troba en les roques terrestres. Nogensmenys, an\xc3\xa0lisis dels sediments del l\xc3\xadmit K-Pg revelen que no hi ha Pu-244, i es descarta aquesta hip\xc3\xb2tesi."